CELEX: 32016D0588
Language: et
Date: 2016-04-14 00:00:00
Title: Komisjoni rakendusotsus (EL) 2016/588, 14. aprill 2016, millega kiidetakse heaks suure kasuteguriga 12-voldistes vahelduvvoolugeneraatorites kasutatav tehnoloogia kui uuenduslik tehnoloogia sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (EMPs kohaldatav tekst)

16.4.2016   
            
            
               ET
            
            
               Euroopa Liidu Teataja
            
            
               L 101/25
            
         KOMISJONI RAKENDUSOTSUS (EL) 2016/588,
   14. aprill 2016,
   millega kiidetakse heaks suure kasuteguriga 12-voldistes vahelduvvoolugeneraatorites kasutatav tehnoloogia kui uuenduslik tehnoloogia sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
   ning arvestades järgmist:
   
               (1)
            
            
               Tarnija Valeo Equipments Electriques Moteur 3. novembril 2015 esitatud taotlust suure kasuteguriga dioode sisaldava Valeo suure kasuteguriga vahelduvvoolugeneraatori heakskiitmiseks ja tarnija Robert Bosch GmbH 10. juunil 2015 esitatud taotlust metalloksiid-pooljuht-paisuga dioode sisaldava Boschi suure kasuteguriga vahelduvvoolugeneraatori heakskiitmiseks hinnati kooskõlas määruse (EÜ) nr 443/2009 artikliga 12, komisjoni rakendusmäärusega (EL) nr 725/2011 (2) ja tehniliste suunistega, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009.
            
         
               (2)
            
            
               Valeo ja Boschi taotlustes esitatud teabest selgub, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on täidetud. Seega tuleks heaks kiita Valeo ja Boschi suure kasuteguriga vahelduvvoolugeneraatorite kasutamine uuendusliku tehnoloogiana.
            
         
               (3)
            
            
               Rakendusotsustega 2013/341/EL, (3) 2014/465/EL, (4) (EL) 2015/158, (5) (EL) 2015/295 (6) ja (EL) 2015/2280 (7) on komisjon heaks kiitnud kuus taotlust, mis käsitlevad vahelduvvoolugeneraatorite kasuteguri suurendamisele kaasa aitavaid tehnoloogilisi lahendusi. Tuginedes Valeo ja Boschi taotlustele ning kõnealuste taotluste hindamisest saadud kogemustele on rahuldavalt ja veenvalt tõendatud, et 12-voldine (12 V) vahelduvvoolugeneraator, mille kasutegur jääb vahemikku 73,4–74,2 %, vastab sõltuvalt jõuseadmest ja juhul, kui generaatori mass ei ületa võrdlusgeneraatori massi rohkem kui 3 kg võrra, määruse (EÜ) nr 443/2009 artiklis 12 ja rakendusmääruses (EL) nr 725/2011 sätestatud uuendusliku tehnoloogia kriteeriumitele ning võimaldab vähendada CO2-heidet vähemalt 1 g CO2/km võrreldes võrdlusgeneraatoriga, mille kasutegur on 67 %.
            
         
               (4)
            
            
               Seepärast on asjakohane anda tootjatele võimalus sertida CO2-heite vähenemist suure kasuteguriga 12-voldiste vahelduvvoolugeneraatorite puhul, mis vastavad eelnimetatud tingimustele. Selleks et tagada ainult kõnealustele tingimustele vastavate vahelduvvoolugeneraatorite esitamine sertimiseks, peaks tootja esitama tüübikinnitusasutusele koos sertimistaotlusega ka sõltumatu kontrolliasutuse kontrolliaruande, mis kinnitab generaatori vastavust kõnealustele tingimustele.
            
         
               (5)
            
            
               Kui tüübikinnitusasutus leiab, et 12-voldine vahelduvvoolugeneraator ei vasta sertimistingimustele, tuleks heite vähenemise sertimise taotlus tagasi lükata.
            
         
               (6)
            
            
               On asjakohane kiita heaks katsemetoodika, millega tehakse kindlaks CO2-heite vähenemise määr suure kasuteguriga 12-voldiste vahelduvvoolugeneraatorite kasutamise tulemusena.
            
         
               (7)
            
            
               Selleks et teha kindlaks CO2-heite vähenemise määr suure kasuteguriga 12-voldiste vahelduvvoolugeneraatorite kasutamise tulemusena, on vaja määrata kindlaks võrdlustehnika, mille alusel vahelduvvoolugeneraatori kasutegurit tuleks hinnata. Omandatud kogemustele tuginedes on asjakohane kasutada võrdlusalusena 12-voldist vahelduvvoolugeneraatorit, mille kasutegur on 67 %.
            
         
               (8)
            
            
               Suure kasuteguriga 12-voldise vahelduvvoolugeneraatoriga saavutatavat heite vähenemist võib osaliselt tõendada komisjoni määruse (EÜ) nr 692/2008 (8) XII lisas osutatud katse abil. Seetõttu tuleb tagada, et kõnealust osalist tõendatavust võetaks arvesse metoodikas, millega katsetatakse CO2-heite vähenemist suure kasuteguriga 12-voldiste vahelduvvoolugeneraatorite kasutamise tulemusena.
            
         
               (9)
            
            
               Selleks et hõlbustada suure kasuteguriga 12-voldiste vahelduvvoolugeneraatorite laialdasemat kasutuselevõttu, peaks tootjal olema samuti võimalus taotleda ühe sertimistaotlusega mitme suure kasuteguriga 12-voldise generaatori CO2-heite vähendamise määra sertimist. Siiski on asjakohane tagada, et selle võimaluse kasutamisel kohaldatakse mehhanismi, mis soodustab ainult kõige suurema kasuteguriga vahelduvvoolugeneraatorite kasutuselevõttu.
            
         
               (10)
            
            
               Selleks et määrata ökoinnovatsiooni üldkood, mida kasutatakse Euroopa Parlamendi ja nõukogu direktiivi 2007/46/EÜ (9) I, VIII ja IX lisale vastavates asjakohastes tüübikinnitusdokumentides, tuleks määrata individuaalne kood, mida kasutatakse suure kasuteguriga 12-voldise vahelduvvoolugeneraatori uuendusliku tehnoloogia tähistamiseks,
            
         ON VASTU VÕTNUD KÄESOLEVA OTSUSE:
   Artikkel 1
   Heakskiitmine
   Suure kasuteguriga dioode sisaldava Valeo suure kasuteguriga vahelduvvoolugeneraatori ja metalloksiid-pooljuht-paisuga dioode sisaldava Boschi suure kasuteguriga vahelduvvoolugeneraatori puhul kasutatud tehnoloogia kiidetakse heaks uuendusliku tehnoloogiana määruse (EÜ) nr 443/2009 artikli 12 tähenduses.
   Artikkel 2
   Taotlus CO2-heite vähenemise sertimiseks
   1.   Tootja võib taotleda CO2-heite vähenemise sertimist ühe või mitme suure kasuteguriga 12-voldise (12 V) vahelduvvoolugeneraatori puhul, mida kasutatakse M1-kategooria sõidukites, kui see vastab (need vastavad) järgmistele tingimustele:
   
               a)
            
            
               see on komponent, mida kasutatakse üksnes sõiduki aku laadimiseks ja sõiduki elektrisüsteemi vooluga varustamiseks sel ajal, kui sisepõlemismootor töötab;
            
         
               b)
            
            
               suure kasuteguriga vahelduvvoolugeneraatori mass ei ületa võrdlusgeneraatori massi (7 kg) enam kui 3 kg võrra;
            
         
               c)
            
            
               generaatori kasutegur on vähemalt:
               
                           i)
                        
                        
                           73,8 % bensiinimootoriga sõidukite puhul;
                        
                     
                           ii)
                        
                        
                           73,4 % turbo-bensiinimootoriga sõidukite puhul;
                        
                     
                           iii)
                        
                        
                           74,2 % diiselmootoriga sõidukite puhul.
                        
                     
         2.   Ühe või mitme suure kasuteguriga vahelduvvoolugeneraatori CO2-heidet vähendava mõju sertimise taotlust toetab sõltumatu kontrolliaruanne, mis tõendab, et vahelduvvoolugeneraator(id) vastab (vastavad) lõikes 1 sätestatud tingimustele.
   3.   Tüübikinnitusasutus lükkab sertimistaotluse tagasi, kui ta leiab, et vahelduvvoolugeneraator(id) ei vasta lõikes 1 sätestatud tingimustele.
   Artikkel 3
   CO2-heite vähenemise sertimine
   1.   CO2-heite vähenemine, mis saavutatakse tänu artikli 2 lõikes 1 osutatud suure kasuteguriga vahelduvvoolugeneraatori kasutamisele, tehakse kindlaks lisas sätestatud metoodika alusel.
   2.   Juhul kui tootja taotleb sama sõidukiversiooniga seoses CO2-heite vähenemise sertimist enam kui ühe artikli 2 lõikes 1 osutatud suure kasuteguriga vahelduvvoolugeneraatori puhul, siis teeb tüübikinnitusasutus kindlaks, milline katsetatud vahelduvvoolugeneraatoritest vähendab CO2-heidet kõige vähem, ning kannab asjaomastesse tüübikinnitusdokumentidesse CO2-heite vähendamise väikseima määra. See väärtus märgitakse rakendusmääruse (EL) nr 725/2011 artikli 11 lõike 2 kohaselt vastavussertifikaadile.
   Artikkel 4
   Ökoinnovatsiooni kood
   Tüübikinnitusdokumentidesse, kus viidatakse käesolevale otsusele, märgitakse ökoinnovatsiooni kood nr 17 vastavalt rakendusmääruse (EL) nr 725/2011 artikli 11 lõikele 1.
   Artikkel 5
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 14. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 140, 5.6.2009, lk 1.
   
      (2)  Komisjoni 25. juuli 2011. aasta rakendusmäärus (EL) nr 725/2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EÜ) nr 443/2009 (ELT L 194, 26.7.2011, lk 19).
   
      (3)  Komisjoni 27. juuni 2013. aasta rakendusotsus 2013/341/EL, millega lubatakse kasutada tehnoloogial Valeo Efficient Generation põhinevat vahelduvvoolugeneraatorit kui uuenduslikku tehnikat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 179, 29.6.2013, lk 98).
   
      (4)  Komisjoni 16. juuli 2014. aasta rakendusotsus 2014/465/EL, millega kiidetakse heaks DENSO tõhus vahelduvvoolugeneraator kui uuenduslik tehnoloogia sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 ning muudetakse komisjoni rakendusotsust 2013/341/EL (ELT L 210, 17.7.2014, lk 17).
   
      (5)  Komisjoni 30. jaanuari 2015. aasta rakendusotsus (EL) 2015/158, millega lubatakse kasutada kahte Robert Bosch GmbH uudse tehnilise lahendusega suure kasuteguriga vahelduvvoolugeneraatorit sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 26, 31.1.2015, lk 31).
   
      (6)  Komisjoni 24. veebruari 2015. aasta rakendusotsus (EL) 2015/295, millega lubatakse kasutada MELCO GXi tõhusat vahelduvvoolugeneraatorit kui uuenduslikku tehnoloogiat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 53, 25.2.2015, lk 11).
   
      (7)  Komisjoni 7. detsembri 2015. aasta rakendusotsus (EL) 2015/2280, millega lubatakse kasutada DENSO tõhusat vahelduvvoolugeneraatorit kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 322, 8.12.2015, lk 64).
   
      (8)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      (9)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
   
      LISA
      
         SUURE KASUTEGURIGA 12-VOLDISE VAHELDUVVOOLUGENERAATORI KASUTAMISEGA SAAVUTATAVA CO2-HEITE VÄHENDAMISE MÄÄRA KINDLAKSTEGEMISE METOODIKA
      
      1.   SISSEJUHATUS
      Selleks et teha kindlaks, kui palju CO2-heide väheneb seoses suure kasuteguriga vahelduvvoolugeneraatori kasutamisega M1-kategooria sõidukis, tuleb täpsustada järgmist:
      
                  1)
               
               
                  katsetingimused;
               
            
                  2)
               
               
                  katseseadmed;
               
            
                  3)
               
               
                  suure kasuteguriga vahelduvvoolugeneraatori ja võrdlusgeneraatori kasuteguri kindlakstegemine;
               
            
                  4)
               
               
                  CO2-heite vähenemise määra arvutamine;
               
            
                  5)
               
               
                  statistilise vea arvutamine.
               
            
         Sümbolid, parameetrid ja ühikud
      
      
         Ladina sümbolid
      
      
                  
                     
               
               
                  –
               
               
                  CO2-heite vähenemine [g CO2/km]
               
            
                  CO2
                  
               
               
                  –
               
               
                  Süsinikdioksiid
               
            
                  CF
               
               
                  –
               
               
                  ümberarvestustegur (l/100 km) – (g CO2/km) [g CO2/l] tabelist 3
               
            
                  h
               
               
                  –
               
               
                  sagedus tabelist 1
               
            
                  I
               
               
                  –
               
               
                  voolutugevus mõõtmisel [A]
               
            
                  m
               
               
                  –
               
               
                  mõõtmiste arv valimi kohta
               
            
                  M
               
               
                  –
               
               
                  pöördemoment [Nm]
               
            
                  n
               
               
                  –
               
               
                  pöörlemiskiirus [min– 1] tabelist 1
               
            
                  P
               
               
                  –
               
               
                  võimsus [W]
               
            
                  
                     
               
               
                  –
               
               
                  ökoinnovatsiooni kriteeriumitele vastava vahelduvvoolugeneraatori kasuteguri standardhälve [%]
               
            
                  
                     
               
               
                  –
               
               
                  ökoinnovatsiooni kriteeriumitele vastava vahelduvvoolugeneraatori kasuteguri keskväärtuse standardhälve [%]
               
            
                  
                     
               
               
                  –
               
               
                  CO2-heite vähenemise koondtulemuse standardhälve [g CO2/km]
               
            
                  U
               
               
                  –
               
               
                  pinge mõõtmisel [V]
               
            
                  v
               
               
                  –
               
               
                  keskmine sõidukiirus uues Euroopa sõidutsüklis (NEDC) [km/h]
               
            
                  VPe
                  
               
               
                  –
               
               
                  efektiivvõimsuse kulu [l/kWh] tabelist 2
               
            
                  
                     
               
               
                  –
               
               
                  mõju, mida avaldab CO2-heite arvutatud vähenemisele ökoinnovatsiooni kriteeriumitele vastava vahelduvvoolugeneraatori kasutegur
               
            
         Kreeka sümbolid
      
      
                  Δ
               
               
                  –
               
               
                  vahe
               
            
                  η
               
               
                  –
               
               
                  võrdlusgeneraatori kasutegur [%]
               
            
                  ηEI
                  
               
               
                  –
               
               
                  suure kasuteguriga vahelduvvoolugeneraatori kasutegur [%]
               
            
                  
                     
               
               
                  –
               
               
                  ökoinnovatsiooni kriteeriumitele vastava vahelduvvoolugeneraatori keskmine kasutegur tööpunktis i [%]
               
            
         Allindeksid
      
      Indeks (i) osutab tööpunktile
      Indeks (j) osutab valimi mõõtmisele
      
                  EI
               
               
                  –
               
               
                  ökoinnovatsiooni kriteeriumitele vastav
               
            
                  m
               
               
                  –
               
               
                  mehaaniline
               
            
                  RW
               
               
                  –
               
               
                  tegelikes sõidutingimustes
               
            
                  TA
               
               
                  –
               
               
                  tüübikinnitustingimustes
               
            
                  B
               
               
                  –
               
               
                  võrdlusväärtus
               
            2.   KATSETINGIMUSED
      Katsetingimused peavad vastama standardi ISO 8854:2012 (1) nõuetele.
      
         Katseseadmed
      
      Katseseadmed peavad olema kooskõlas standardis ISO 8854:2012 esitatud kirjeldusega.
      3.   MÕÕTMISED JA KASUTEGURI KINDLAKSTEGEMINE
      Suure kasuteguriga vahelduvvoolugeneraatori kasutegur, välja arvatud käesolevas lõigus sätestatud elemendid, tehakse kindlaks vastavalt ISO standardile 8854:2012.
      Mõõtmine toimub erinevates tööpunktides i, mis on märgitud tabelisse 1. Vahelduvvoolugeneraatori voolutugevuseks loetakse pool kõigi tööpunktide nimivoolust. Kõigil kiirustel hoitakse vahelduvvoolugeneraatori pinge ja väljundvool konstantsena (pinge 14,3 V).
      
         Tabel 1
      
      
         Tööpunktid
      
      
                  Tööpunkt
                  i
               
               
                  Kestus
                  [s]
               
               
                  Pöörlemiskiirus
                  ni [min– 1]
               
               
                  Sagedus
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Kasutegur arvutatakse valemi 1 kohaselt.
      
         Valem 1
      
      
         
      Kõiki kasuteguri mõõtmisi tehakse järjestikku vähemalt viis (5) korda. Välja tuleb arvutada mõõtmiste keskmine igas tööpunktis ().
      Suure kasuteguriga vahelduvvoolugeneraatori kasutegur (ηEI) arvutatakse valemi 2 kohaselt.
      
         Valem 2
      
      
         
      Suure kasuteguriga vahelduvvoolugeneraator aitab säästa mehaanilist energiat tegelikes sõidutingimustes (ΔPmRW) ja tüübikinnitustingimustes (ΔPmTA) vastavalt valemile 3,
      
         Valem 3
      
      ΔPm = ΔPmRW – ΔPmTA
      
      milles mehaanilise energia sääst tegelikes sõidutingimustes (ΔPmRW) arvutatakse vastavalt valemile 4 ja mehaanilise energia sääst tüübikinnitustingimustes (ΔPmTA) vastavalt valemile 5.
      
         Valem 4
      
      
         
      
         Valem 5
      
      
         
      milles
      
                  PRW
                  
               
               
                  :
               
               
                  võimsustarve tegelikes sõidutingimustes [W], mis on 750 W
               
            
                  PTA
                  
               
               
                  :
               
               
                  võimsustarve tüübikinnitustingimustes [W], mis on 350 W
               
            
                  ηB
                  
               
               
                  :
               
               
                  võrdlusgeneraatori kasutegur [%], mis on 67 %
               
            
         CO2-heite vähenemise määra arvutamine
      
      CO2-heite vähenemine suure kasuteguriga vahelduvvoolugeneraatori mõjul arvutatakse järgmise valemi abil.
      
         Valem 6
      
      
         
      milles
      
                  v
               
               
                  :
               
               
                  NEDC keskmine sõidukiirus [km/h], milleks on 33,58 km/h
               
            
                  VPe
                  
               
               
                  :
               
               
                  alljärgnevas tabelis 2 täpsustatud efektiivvõimsuse kulu
                  
                     Tabel 2
                  
                  
                     Efektiivvõimsuse kulu
                  
                  
                              Mootoriliik
                           
                           
                              Efektiivvõimsuse kulu (VPe)
                              [l/kWh]
                           
                        
                              Bensiin
                           
                           
                              0,264
                           
                        
                              Turbobensiin
                           
                           
                              0,280
                           
                        
                              Diislikütus
                           
                           
                              0,220
                           
                        
            
                  CF
               
               
                  :
               
               
                  alljärgnevas tabelis 3 täpsustatud tegur
                  
                     Tabel 3
                  
                  
                     Kütuse ümberarvestustegur
                  
                  
                              Kütuseliik
                           
                           
                              Ümberarvestustegur (l/100 km) – (g CO2/km) (CF)
                              [g CO2/l]
                           
                        
                              Bensiin
                           
                           
                              2 330 
                           
                        
                              Diislikütus
                           
                           
                              2 640 
                           
                        
            
         Statistilise vea arvutamine
      
      Mõõtmisest tingitud statistilised vead katsetulemustes kvantifitseeritakse. Iga tööpunkti kohta arvutatakse standardhälve, milleks kasutatakse järgmist valemit.
      
         Valem 7
      
      
         
      Suure kasuteguriga vahelduvvoolugeneraatori kasuteguri väärtuse standardhälve () arvutatakse vastavalt valemile 8.
      
         Valem 8
      
      
         
      Vahelduvvoolugeneraatori kasuteguri standardhälve () põhjustab vea CO2-heite vähenemises (). Kõnealune viga arvutatakse vastavalt valemile 9:
      
         Valem 9
      
      
         
      
         Statistiline olulisus
      
      Suure kasuteguriga vahelduvvoolugeneraatoriga varustatud igat tüüpi, varianti ja versiooni sõiduki puhul tuleb tõendada, et valemi 9 kohaselt arvutatud CO2-heite vähenemise viga ei ole suurem kui CO2-heite koguvähenemise ja rakendusmääruse (EL) nr 725/2011 artikli 9 lõikes 1 määratletud vähenemise miinimummäära vahe (vt valem 10).
      
         Valem 10
      
      
         
      milles:
      
                  MT
               
               
                  :
               
               
                  minimaalne läviväärtus [g CO2/km], mis on 1 g CO2/km
               
            
         Katse- ja hindamisaruanne
      
      Aruanne sisaldab järgmist:
      
                  —
               
               
                  katsetatud vahelduvvoolugeneraatorite mudel ja mass;
               
            
                  —
               
               
                  katsestendi kirjeldus;
               
            
                  —
               
               
                  katsetulemused (mõõtmistulemused);
               
            
                  —
               
               
                  arvutustulemused ja vastavad valemid.
               
            
         Sõidukitesse paigaldatav suure kasuteguriga vahelduvvoolugeneraator
      
      Tüübikinnitusasutus tõendab CO2-heite vähenemist suure kasuteguriga vahelduvvoolugeneraatori ja võrdlusgeneraatori mõõtmiste põhjal, kasutades käesolevas lisas määratletud katsemetoodikat. Kui CO2-heite vähenemine on väiksem kui artikli 9 lõikes 1 määratletud miinimummäär, kohaldatakse rakendusmääruse (EL) nr 725/2011 artikli 11 lõike 2 teist lõiku.
      
         (1)  ISO 8854:2012 „Road vehicles – Alternators with regulators – Test methods and general requirements“ („Maanteesõidukid. Regulaatoritega vahelduvvoolugeneraatorid. Katsemetoodika ja üldnõuded“). Viitenumber ISO 8854:2012, avaldatud 1. juunil 2012.